Анумизматикатә ҭыжьымҭа «Золотой червонец» №2 (55) аҟны 2021 ш. икьыҧхьуп Аҧсны Абанк аартра иазку астатиа. Астатиа инарҭбааны иаҳәоит 2500 шықәса раахыс Аҧсны иахьаҵанакуа аикәшараҟны иҟаз аҧаратә дыргақәа реизгареи, рыҵәахреи, рыҭҵаареи, рцәыргақәҵареи ирызку амузеи ауснагӡатәқәа ртәы.
Аҧсны Аҳәынҭқарраҟны АШӘС аҟны 2022 шықәса 1-тәи ашықәсбжазы атранзакциақәа рымҽхак иартәеит 12 396,5 млн. мааҭ., ари 17,6% рыла еиҳауп 2021 шықәсазтәи аамҭазы аасҭа.
Зыӡбахә ҳамоу аамҭазы аекваирингтә операциақәа реилазаараҟны 47,9% АҧРА акартақәа рхархәарала имҩаҧысуа аоперациақәа рыхәҭаа иаҵанакуеит, 52,1% - жәларбжьаратәи ашәатәтәы системақәа ркартақәа.
Аҧсны Аҳәынҭқарра Абанктә система 2022 шықәса актәи ашықәсбжа хнаркәшеит иҵоуроу афинанстә лыҵшәақәа рыла, уи иартәеит 68,6 млн мааҭ (2021 шықәса 1-тәи ашықәсбжазы афинанстә лыҵшәа ҵоурамызт, уи иартәеит -32,0 млн мааҭ.).
2022 шықәса 1-тәи азбжазы Аҧсны Аҳәынҭқарраҟнытә ааигәеи наскьа атәылақәеи рахь аҧаратә аиагамҭақәа рсистемақәа рыла («Contact», «Золотая Корона», «ИУнистрим») ииаган 4 362,6 млн мааҭ, ари 31% рыла еиҳауп абри аамҭа 2021 шықәса иаҿырҧшны ҳахәаҧшуазар.
Аҧсны Абанак 22.06.2022ш. аҟн. №61-ОД Адҵа ала Ахәқәҵаратә икоммерциатәым акредиттә еиҿкаара «АграА Гәыҧ» (зҭакҧхықәра ҳәаақәҵоу ауаажәларра) 2019 ш. жьҭаарамза 15 аҟн. №025 абанктә операциақәа рынагӡаразы алицензиа амхуп.
Жәларбжьаратәи ашәатәы системақәа (Visa, MasterCard) ирыҵаркуа абанктә картақәа Аҧсны Аҳәынҭқарра адгьылҵакыраҟны рымаҵ аура инамаданы иҟалар зуа апроблемақәа рыцәцаразы, Аҧсны Аҳәынҭқарра Амилаҭтә банк атәылауааи ҳтәыла иаҭаауа асасцәеи ирабжьнагоит «АҦРА» акартақәеи урыстәылатәи амилаҭтә шәатәы система “Мир”-и ркартақәа.
2021 шықәсазы Аҧсны Аҳәынҭқарра абанктә системала амааҭ еквивалент ала Аҧаратә хархәагақәа рытрансҳәаатә еикәшара иартәеит 97,6 млрд мааҭ. Ари 35,6 млрд мааҭ (57%) рыла еиҳауп 2020 шықәса арбагақәа раасҭа.
Абанктә системала Аҧсны Аҳәынҭқаррахь аҧаратә хархәагақәа рааира иартәеит 51,5 млрд мааҭ, атәыла иалҵуа аҧаратә хархәагақәа - 46,1 млрд мааҭ. Абасала аҧаратә хархәагақәа реиҭаҵра асальдо иҵоуроу аҵакы рыман 5,4 млрд мааҭ.